Μιχαήλ Μιχαήλοφ

Ο Μιχαήλ Μιχαήλοφ (), γεννημένος στις 17 Μαΐου 1971 στο Ζλατούστ της Ρωσίας, είναι πρώην διεθνής επαγγελματίας καλαθοσφαιριστής και νυν προπονητής καλαθοσφαίρισης. Έχει ύψος 2,07 μέτρα και αγωνιζόταν στη θέση του σέντερ.

Καριέρα
Ο Μιχαήλοφ ξεκίνησε την επαγγελματική του καριέρα από τη Σπαρτάκ Αγίας Πετρούπολης το 1991, όπου παρέμεινε για τρία χρόνια, με μεγαλύτερη επιτυχία την τρίτη θέση στη ρωσική σουπερλίγκα το 1992-93.

Ακολούθησε η ισπανική Εστουδιάντες, στην οποία έπαιξε για δύο σεζόν με μέσους όρους 9,1 πόντων και 5,8 ριμπάουντ το 1994-95 και 14,6 πόντων και 9,4 ριμπάουντ το 1995-96, ενώ έφθασε και στις δύο χρονιές στη φάση των 16 του κυπέλλου Κόρατς.

Το καλοκαίρι του 1996 υπέγραψε στη Ρεάλ Μαδρίτης, κατακτώντας το κύπελλο Σαπόρτα του 1996-97, κερδίζοντας στον τελικό τη Βερόνα με 78-64.Eurocup 1996-97 - Linguasport Αγωνίστηκε ως βασικός σέντερ της ομάδας για δύο χρόνια, με μέσους όρους 10,0 και 9,8 πόντων αντίστοιχα.

Το 1998 συμφώνησε με την ομάδα του Άρη, αγωνιζόμενος σε δεκαεπτά αγώνες του ελληνικού πρωταθλήματος με μέσους όρους 11,5 πόντων, 9,0 ριμπάουντ και 2,0 κοψιμάτων ανά αγώνα.Δύο «Ισπανοί» στην Ελλάδα - αθλητικα νεα

Το 1999-00 επέστρεψε στη Ρεάλ Μαδρίτης, κατακτώντας το πρωτάθλημα Ισπανίας και φθάνοντας ως τη φάση των 16 στην Ευρωλίγκα.Liga ACB 1999-2000 - Linguasport

Το καλοκαίρι του 2000 επέστρεψε στη Ρωσία μετά από έξι χρόνια, υπογράφοντας στην Ουράλ Γκρέιτ, με την οποία κατέκτησε δύο φορές το πρωτάθλημα Ρωσίας και το NEBL του 2000-01.URAL GREAT PERM BASKETBALL CLUB Στη δεύτερη του σεζόν η ομάδα έπαιξε στην Ευρωλίγκα, με τον Μιχαήλοφ να σημειώνει 12,4 πόντους και να μαζεύει 6,9 ριμπάουντ σε δεκαεννέα παιχνιδια.

Το 2002-03, μεταγράφηκε στην ιταλική Ούντινε, όπου έπαιξε σε 34 αγώνες για το πρωτάθλημα Ιταλίας και το ULEB Cup, σημειώνοντας 9,0 πόντους και 6,4 ριμπάουντ ανά αγώνα.

Το 2003 επέστρεψε στην Ισπανία φορώντας τη φανέλα της Σεβίλλης και έκλεισε την αγωνιστική του καριέρα το 2004-05 με την ομάδα της Ουράλ Γκρέιτ.Mikhail Mikhaylov | FIBA Europe League Men (2005) | FIBA Europe

Με την εθνική Ρωσίας κατέκτησε το αργυρό μετάλλιο στις διοργανώσεις του Μουντομπάσκετ του 1994 και του 1998,1994 World Championship for Men 4 to 14 Aug. 1994 - Hamilton, Toronto in Canada.Mikhail Mikhailov's profile | 1998 World Championship for Men όπως και του Ευρωμπάσκετ του 1993,1993 European Championship for Men 22 Jun. to 4 Jul. 1993 - Berlin, Karlsruhe, Munich in Germany ενώ στο Ευρωμπάσκετ του 1997 κατέκτησε το χάλκινο μετάλλιο.Mikhail Mikhaylov - 1997 European Championship for Men

Έκτοτε ασχολήθηκε με την προπονητική, όντας προπονητής της Κράζνιε Κρίλια το 2010-11,Михаил Михайлов: «Красные Крылья» заслужили право выступать в полуфинале Еврочелленджа» ενώ πιο πριν υπήρξε βοηθός στη Σπαρτάκ Πριμόριε για τρία χρόνια. Από το 2012 και μετά, είναι βοηθός προπονητής στις εθνικές ομάδες εφήβων και νέων της πατρίδας του.

Τίτλοι
 1 κύπελλο Σαπόρτα: 1996-97
 1 πρωτάθλημα Ισπανίας: 1999-00
 2 πρωταθλήματα Ρωσίας: 2000-01, 2001-02
 1 NEBL: 2000-01

 Παραπομπές 

 Πηγές 
 MIKHAILOV, MIKHAIL - Welcome to EUROLEAGUE BASKETBALL
 Mikhail Mikhailov Basketball Player Profile
 Mikhail Mikhailov Europe Stats | Basketball-Reference.com

Κατηγορία:Ρώσοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Σπαρτάκ Αγίας Πετρούπολης
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Ουράλ Γκρέιτ Περμ
Κατηγορία:Καλαθοσφαιριστές Εστουδιάντες
Κατηγορία:Καλαθοσφαιριστές Ρεάλ Μπέτις Μπαλονθέτο
Κατηγορία:Καλαθοσφαιριστές Παγκοσμίου Πρωταθλήματος 1994
Κατηγορία:Καλαθοσφαιριστές Παγκοσμίου Πρωταθλήματος 1998
Κατηγορία:Καλαθοσφαιριστές Ευρωμπάσκετ 1993
Κατηγορία:Καλαθοσφαιριστές Ευρωμπάσκετ 1995
Κατηγορία:Καλαθοσφαιριστές Ευρωμπάσκετ 1997
Κατηγορία:Καλαθοσφαιριστές Εθνικής Ρωσίας